CELEX: C2007/199/76
Language: da
Date: 2007-08-25 00:00:00
Title: Sag T-220/07: Sag anlagt den 18. juni 2007 — Transport Schiocchet — Excursions mod Kommissionen

25.8.2007   
            
            
               DA
            
            
               Den Europæiske Unions Tidende
            
            
               C 199/40
            
         Sag anlagt den 18. juni 2007 — Transport Schiocchet — Excursions mod Kommissionen
   (Sag T-220/07)
   (2007/C 199/76)
   Processprog: fransk
   Parter
   
      Sagsøger: Transport Schiocchet — Excursions (Beuvillers, Frankrig) (ved avocat D. Schönberger)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det fastslås, at Kommissionen er ansvarlig uden for kontraktforhold for tilsidesættelsen af sagsøgerens grundlæggende rettigheder i henhold til Rådets forordning nr. 517/72 af 20. marts 1972.
            
         
               —
            
            
               Det fastslås, at Kommissionen siden ikrafttrædelsen af Rådets forordning nr. 684/92 af 16. marts 1992 har været ansvarlig uden for kontraktforhold for tilsidesættelsen af sagsøgerens grundlæggende rettigheder.
            
         
               —
            
            
               Kommissionen tilpligtes af de ovenfor anførte grunde at betale sagsøgeren 50 723 808,39 EUR eller et andet, endog højere beløb, der er fastsat ved sagkyndigt skøn, som erstatning for den lidte skade med tillæg af morarenter 8 % årligt af dette beløb fra tidspunktet for domsafsigelsen og indtil den faktiske betaling.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
               —
            
            
               Sagsøgeren forbeholdes alle øvrige rettigheder, anbringender og søgsmålsmuligheder.
            
         Søgsmålsgrunde og væsentligste argumenter
   Sagsøgeren har ved dette søgsmål rejst krav om erstatning uden for kontraktforhold for den skade, sagsøgeren angiveligt har lidt som følge af Kommissionens beslutning 89/524/EØF af 7. september 1989 om en tvist mellem Luxembourg og Frankrig angående oprettelse af en særlig rutekørsel for personbefordring mellem disse to lande (1). Beslutningen blev anfægtet ved et af sagsøgeren indbragt annullationssøgsmål, hvorved Domstolen i sag C-354/89, ved dom af 16. april 1991, Schiocchet mod Kommissionen (2), frifandt Kommissionen. Sagsøgeren mener sig tillige erstatningsberettiget som følge af Rådets forordning (EØF) nr. 684/92 af 16. marts 1992 om fælles regler for international personbefordring med bus (3).
   Sagsøgeren har med søgsmålet gjort gældende, at fællesskabsinstitutionerne med vedtagelsen af nævnte retsakter har tilsidesat sagsøgerens grundlæggende rettigheder, da de har lovliggjort den ulovlige situation, som sagsøgerens konkurrenter på bustransportmarkedet mellem Luxembourg og Frankrig befandt sig i som følge af, at de har udøvet deres aktiviteter uden forudgående tilladelse.
   
      (1)  EFT L 272, s. 18.
   
      (2)  Sml. 1991 I, s. 1775.
   
      (3)  EFT L 74, s. 1.